අප රටක් ලෙස ඉතා අවදානම් අවදියක සිටිය දී මේ රට බේරා ගැනීමට පෙරමුණ ගත්තේ අතිගරු ජනාධිපති මහින්ද රාජපක්ෂ මහතා බැවින් අප ඔහුට ණය ගැති බවත් මේ තීරණාත්මක අවස්ථාවේ දී එතුමා නැවත වරක් ජනාධිපති කරවීමට කටයුතු කිරීම අපගේ යුතුකමක් සහ වගකීමක් බවත් ශ්‍රී ලංකා ක්‍රිකට් කණ්ඩායමේ හිටපු නායක ප්‍රවීණ ක්‍රිකට් ක්‍රීඩක සනත් ජයසූරිය පැවසීය.ජයසූරිය එසේ පැවැසුවේ ජනාධිපති මහින්ද රාජපක්ෂ මහතාගේ ප්‍රධානත්වයෙන් පෙරේදා (12) අම්බලන්ගොඩ මහජන පිටියේ පැවැති එක්සත් ජනතා නිදහස් සන්ධාන මැතිවරණ වේදිකාවට පිවිසෙමිනි.මේ රටේ නිදහසේ ක්‍රීඩා කිරීමට හැකි වාතාවරණයක් උදාකර දීම පිළිබඳ කෘතගුණ දැක්වීමට සියලුම ක්‍රීඩක ක්‍රීඩිකාවන් මේ වන විට ජනාධිපති මහින්ද රාජපක්ෂ මහතා වටා එක්ව ඇති බව ද ජයසුරිය පැවසුවේය.තවදුරටත් කතා කළ සනත් ජයසූරිය මහතා මෙසේද පැවසීය.